Document ID: 32007D0104

DECIZIA COMISIEI
din 15 februarie 2007
de modificare a Deciziei 2002/300/CE privind zonele excluse din lista zonelor autorizate în ceea ce privește Bonamia ostreae
[notificată cu numărul C(2007) 419]
(Text cu relevanță pentru SEE)
(2007/104/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (1), în special articolul 5 alineatul (3),
întrucât:
(1)
Decizia 2002/300/CE a Comisiei din 18 aprilie 2002 de stabilire a listei cu zonele autorizate în ceea ce privește Bonamia ostreae și/sau Marteilia refringens (2) definește în anexa la respectiva decizie zonele Comunității considerate indemne de bolile moluștelor Bonamia ostreae și/sau Marteilia refringens.
(2)
Regatul Unit a informat Comisia, printr-o scrisoare din iulie 2006, că prezența Bonamia ostreae a fost detectată în Loch Sunart. În consecință, această regiune, considerată înainte ca indemnă de Bonamia ostreae, nu mai poate fi considerată astfel.
(3)
Irlanda a informat Comisia, printr-o scrisoare din noiembrie 2006, că prezența Bonamia ostreae a fost detectată în Lough Swilly. În consecință, această regiune, considerată înainte ca indemnă de Bonamia ostreae, nu mai poate fi considerată astfel.
(4)
Prin urmare, Decizia 2002/300/CE ar trebui modificată în consecință.
(5)
Măsurile prevăzute în prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2002/300/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 15 februarie 2007.

Labels: 18
6